Promet Split

Promet Split d.o.o., splitska gradska tvrtka s djelatnošću organiziranja gradskog i prigradskog prometa, odnosno prijevoza putnika na području grada Splita i splitske aglomeracije. Osnovana je 13. ožujka, 1948. godine u Splitu. Povijest Prometa Povijest Prometa u 20. stoljeću 1948. – odlukom narodnog odbora općine Split osnovano je autosaobraćajno poduzeće "Promet" s ciljem organiziranja gradskog i prigradskog prometa. Prvi vozni park sastojao se od 12 dotrajalih autobusa i nekoliko kamiona. 1953. – nabavljeno 10 starih, ali generalno popravljenih "londonaca". 1958. – "Promet" raspolaže s 44 autobusa s 2614 putničkih mjesta i ima 244 radnika. 1964. – puštanje u promet trolejbuske linije od gradske plaže do Solina. 1965. – "Prometu" je pripojeno poduzeće "Iskra" iz Supetra, čime je "Promet" preuzeo cjelokupni cestovni prijevoz na otoku Braču. 1968. – trolejbuska linija je ukinuta. 1978. – u voznom parku bilo je ukupno 197 vozila sa 17.954 putničkih mjesta. 1988. – vozni park se sastojao od ukupno 206 vozila, a bilo je uposleno 1225 radnika. 1996. – preoblikovanje komunalnog poduzeća "Promet" u društvo s ograničenom odgovornošću. 1997. – vozni park sastoji se od 173 autobusa, od čega 80 zglobnih i 93 solo vozila. Povijest Prometa u 21. stoljeću 2007. – nabavljeno je 17 novih niskopodnih autobusa 2007. – vozni park je dobio 20 novih autobusa 2008. – nabavljeno je 40 autobusa marke MAN-a i Mercedesa 2012. – nabavljeno je 16 autobusa od Iris Busa Iveca 2013. – vozni park je dobio 6 novih autobusa MAN Lion's City 2014. – u prosincu Volvo je dao na posudbu 2 svoja hibridna autobusa 2016. – vozni park sastoji se od 195 autobusa, ukupno je prevezeno 31 575 737 putnika 2018. – vozni park je dobio 9 zlogbnih autobusa za potrebe Europskog rukometnog prvenstva u Splitu 2018. – od 1. travnja Promet uvodi uslugu besplatnog interneta Wi-fi mreže 2018. – Promet dobiva od europskih fondova bespovratna sredstva za nabavu 34 nova autobusa u okviru zamjene staro za novo, te od Republike Hrvatske sredstva za nabavu 18 autobusa, te se kroz ljeto 2019. godine očekuje dolazak 52 nova autobusa. Jedan natječaj je već u tijeku. 2019. – Dolazak 34 novih autobusa nabavljenih preko EU fondova: 14 MAN Lion's City-a i 20 Mercedes-Benz Citara G 2020. – Doalazak 18 novih autobusa financiranih od strane Republike Hrvatske: 8 Iveco Bus Crossway i 10 Mercedes-Benz Citara G 2020. – Od 1. ožujka 2020. godine naselja u sastavu općine Muć postaju dio četvrte tarifne zone. 2022. – Dolazak 47 novih autobusa nabavljenih preko EU fondova: 8 MAN Lion's City, 8 Mercedes-Benz Intouro, 8 IvecoBus Crossway, 6 Iveco Rapido, 10 Mercedes-Benz Citaro G i 7 Otokara Vectio U LE. Iste je godine u pogon pušten i novi e-ticketing sustav (sa vizualnom i glasovnom najavom u autobusu, info-paneli na stanicama, kartomati, mobilna aplikacija za praćenje autobusa i kupovinom karata). Prosječna starost voznost parka je pala ispod 5 godina. Popis autobusnih gradskih i prigradskih linija Sadašnje gradske i prigradske linije i relacije Ukinute gradske i prigradske linije i relacije Povremene gradske i prigradske linije i relacije Blagdanske / Praznici HNK – Lovrinac / Lovrinac – HNK HNK – Marjan / Marjan – HNK HNK – Zvončac – HNK Komercijalne: HNK – Mall of Split / Mall of Split – HNK Vidi još Dodatak:Popis velikih gospodarskih subjekata iz Splitsko-dalmatinske županije Izvori Vanjske poveznice Službene stranice (hrv.) Promet d.o.o. – fininfo.hr (hrv.)